Държавен вестник, бр. 96, 2010 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  96
Член 9 – Компетентни власти 
1. България е упълномощила дирекция 
„Мониторинг на средствата от ЕС“ към Ми­
нистерския съвет да действа от нейно име като 
НКЗ по Българо-швейцарската програма за 
сътрудничество. Националното координаци­
онно звено носи цялата отговорност за управ­
лението на финансовата помощ в България. 
България е упълномощила Министерството 
на финансите да действа от нейно име като 
Разплащателна агенция и Одитен орган. 
2. Швейцария е упълномощила: 
Федералния департамент за външни работи 
чрез Швейцарската агенция за развитие и 
сътрудничество (SDC)
и
Федералния департамент за икономиче­
ски въпроси чрез Държавния секретариат по 
икономическите въпроси (SECO)
да действа от нейно име при изпълнени­
ето на Българо-швейцарската програма за 
сътрудничество. 
Подкрепящите мерки са в отговорностите 
на една или друга институция в зависимост 
от техните сфери на компетентност. 
3. Посолството на Швейцария в София 
поема функциите на точка за контакт за НКЗ 
относно официална информация във връзка 
с Българо-швейцарската програма за сътруд­
ничество. Ежедневната комуникация между 
компетентните власти може да се поддържа 
пряко.
Член 10 – Теми от общ интерес 
Страните споделят обща загриженост от­
носно борбата с корупцията, едно явление, 
което подкопава доброто управление и пра­
вилно използване на ресурсите за развитие, 
и освен това поставя в опасност честната и 
открита конкуренция въз основа на цени и 
качество. Затова те декларират своята го­
товност да обединят усилията си за борба 
с корупцията. В частност те декларират, че 
случаи, при които се обещава или приема 
предимство за действия или бездействия в 
контекста на мандат или договор в обхвата 
на това рамково споразумение, ще се считат 
за неприемливи. Всеки подобен действителен 
случай представлява достатъчно основание за 
прекратяване на това рамково споразумение, 
както и за прекратяването на съответните спо­
разумения за подкрепящи мерки, анулиране на 
търгови процедури или последващите от тях 
ползи или за предприемане на предвидените 
от закона мерки за противодействие.
Член 11 – Заключителни разпоредби 
1. Приложения от 1 до 5 представляват не­
разделна част от това рамково споразумение. 
2. Всички спорове, възникнали във връзка 
с прилагането на това рамково споразумение, 
се разрешават по дипломатически път. 
3. Рамковото споразумение влиза в сила 
на датата на последната нотификация, по­
твърждаваща изпълнение на съответните 
процедури от двете страни. Това рамково 
споразумение обхваща период на финансов 
ангажимент от пет години и период на раз­
плащане на средствата от десет години. То 
важи до представянето на финален отчет от 
България с оценка на изпълнението на целта на 
рамковото споразумение, както е предвидено 
в член 3, алинея 1. Страните прилагат това 
рамково споразумение временно от датата на 
подписването му.
4. Всички изменения на рамковото спора­
зумение трябва да бъдат в писмен вид и въз 
основа на взаимно съгласие между страните 
и съобразно техните процедури. Всички из­
менения на приложения от 1 до 5 към това 
рамково споразумение се извършват по вза­
имно съгласие от швейцарските компетентни 
власти по член 9 и властите, писмено посочени 
от българското правителство.
5. Това рамково споразумение може да 
бъде прекратено по всяко време от една от 
страните чрез шестмесечно писмено предиз­
вестие, което съдържа основателни причини за 
прекратяването. Преди вземането на подобно 
решение страните водят диалог, чрез който 
да се гарантира, че решението се основава 
на точни и верни факти. В случай на такова 
прекратяване разпоредбите на това рамково 
споразумение продължават да се прилагат 
към споразуменията за подкрепящи мерки, 
сключени преди прекратяването на рамковото 
споразумение. Страните решават чрез взаимно 
съгласие всички други въпроси, възникнали 
във връзка с прекратяването. 
Подписано в Берн на 7 септември 2010 г. в 
два оригинални екземпляра на английски език. 
За правителството	
За Федералния съвет
на Република	
на Конфедерация
България:	
Швейцария:	
Томислав Дончев,	
Дорис Лойтхард,	
министър по 	
президент на
управление на	
Конфедерация
средствата от	
Швейцария 	
Европейския съюз	
		
	
Мишлин Калми-Рей,
	
федерален съветник
	
на Конфедерация 
	
Швейцария